<classify> Na tayari klabu hiyo ya Mtaa wa Msimbazi, Kariakoo jijini Dar es Salaam jana ilimpokea Msenegali mwingine, Abdulah Ndow ambaye ataangaliwa kama anakidhi viwango vinavyohitajika ili asajiliwe.Simba imefikia uamuzi wa kuachana na Niang baada ya kuonesha kiwango kibovu katika mechi ya kirafiki dhidi ya Mwadui FC iliyochezwa kwenye Uwanja wa Taifa, Dar es Salaam juzi.Msemaji wa Simba, Haji Manara alisema jana kuwa uamuzi wa mwisho juu ya Niang ungefikiwa jana jioni kwenye kikao cha Kamati ya Utendaji. Lakini habari za uhakika kutoka kwa mmoja wa viongozi wa Simba zilithibitisha kuachwa kwa Niang kwani hakuonesha kiwango alichotarajiwa kuwa nacho.Ninachoweza kusema ni kwamba mchezaji huyo tutamuacha ingawa kikao rasmi kitakutana leo jioni jana, alisema kiongozi mwingine ndani ya Simba.Mechi hiyo ya juzi ilikuwa maalumu kwa mchezaji huyo ili kuona uwezo wake baada ya kuwasili nchini takriban wiki moja iliyopita. Katika mechi hiyo, Niang alipangwa kucheza kipindi cha kwanza, lakini alionekana kutokuwa fiti na hivyo kocha Dylan Kerr kuamua kumpumzisha.Kitendo hicho kilifanya mashabiki waliofika uwanjani hapo kushuhudia mechi hiyo kuanza kuzomea na kutaka benchi la ufundi kumtoa uwanjani. Aidha, kwa mujibu wa Niang, hakucheza vizuri juzi kwa vile hakufanya mazoezi ya kutosha.Nahitaji muda zaidi nimefanya mazoezi siku mbili tu, sina mazoezi ya kutosha, alisema raia huyo wa Senegal.Kwa upande wa Ndow, Manara alisema benchi la ufundi litamjaribu na likiridhika na kiwango chake atasajiliwa kabla dirisha la usajili halijafungwa.  <topic>: michezo 